নদিয়ায় এই প্রথম ১৫ ফুটের গণেশ, মহা আড়ম্বরে সিদ্ধিদাতার পুজো

সঙ্গীতা চ্যাটার্জী, নদিয়া: নদিয়ায় (Nadia) প্রথমবার ১৫ ফুট গণেশ মূর্তি (Ganesha statue) ! রানাঘাটে (Ranaghat) মহা আড়ম্বরে সিদ্ধিদাতার পুজো। গণপতি বাপ্পা। মহারাষ্ট্র-গুজরাটে (Maharashtra-Gujrat) সিদ্ধিদাতা  গণেশের পুজোপাঠ চলে রমরমার সঙ্গে।

বাংলায় ব্যবসার প্রসার ঘটায সিদ্ধিদাতার আরাধনার জাঁকজমক দেখা যাচ্ছে। বাণিজ্যে বসতে লক্ষ্মী এই ভাবনাকে সামনে রেখে এই রাজ্যে পুজোপাঠের ঘটাও দেখা যাচ্ছে। কলকাতার মতোই জেলাতেও দেবী দুর্গার বড় পুত্রকে পুজো করার চল বাড়ছে। সেইমতো নদিয়ায় এই প্রথম ১৫ ফুটের গণেশ প্রতিমা আরাধনা হতে চলেছে রানাঘাটে।

তিন বছরের আরাধনায় এখন থেকে উৎসাহিত রানাঘাট সিদ্ধিদাতা পুজো কমিটি। শান্তিপুরের মৃৎশিল্পী দেবকুমার পাল তৈরি করেছেন এই সুদর্শন গণেশ প্রতিমা। ২৭ তারিখ গোটা দেশজুড়ে ধুমধামের সাথে পালিত হবে গণপতির আরাধনা, যার মধ্যে অন্যতম এই রাজ্যের নদিয়া।

আরও পড়ুন-  DVC-কে নিশানা মুখ্যমন্ত্রীর

এবার মুম্বাইয়ের গণপতি উৎসবের ছোঁয়া রয়েছে নদীয়ার রানাঘাটে। রানাঘাটের ভাঙ্গরাপাড়া সিদ্ধিদাতা পুজো কমিটি তিন বছরে পদার্পণ করল।

এক শ্রেণীর যুবক এই পুজোর উদ্যোক্তা। প্রথম থেকেই তারা রানাঘাট বাসীকে নতুনত্ব চমক দেওয়ার জন্য প্রত্যেকেই যুগিয়ে ছিলেন মনোবল, আজ তাদের এই অদম্য ইচ্ছায় ১৫ ফুট গণেশ মূর্তি তৈরি হয় শান্তিপুরের দেব কুমার পাল মৃৎশিল্পীর  হাতে।

পুজো উদ্যোক্তাদের কথায় নদিয়ার মধ্যে এই প্রথম ১৫ ফুট উচ্চতার গণেশ প্রতিমা পুজিত হতে চলেছে রানাঘাটের ভাংরা পাড়ায়। যার অধীর আগ্রহে রয়েছে রানাঘাটেবাসি।

দেখুন আরও খবর-